
CĂTRE

AL

CAMEREI  DEPUTAŢILOR

Vă înaintăm, alăturat, raportul comun asupra proiectului de Lege privind modificarea și completarea unor acte normative pentru instituirea unor măsuri specifice în vederea asigurării integrității fondului forestier, transmis Comisiei pentru agricultură, silvicultură, industrie alimentară și servicii specifice și Comisiei pentru mediu și echilibru ecologic, cu adresa nr. PLx 385/2023 din 06 iunie 2023, pentru dezbatere şi examinare pe fond.


În raport cu obiectul și conținutul său, proiectul de Lege face parte din categoria legilor organice.

	PREȘEDINTE,
Adrian-Ionuț CHESNOIU
	
	VICEPREŞEDINTE,
Ileana-Cristina DUMITRACHE

RAPORT COMUN
asupra proiectului de Lege privind modificarea și completarea unor acte normative pentru instituirea unor măsuri specifice în vederea asigurării integrității fondului forestier 

În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare  Comisia  pentru agricultură, silvicultură, industrie alimentară şi servicii specifice și Comisia pentru mediu și echilibru ecologic au fost sesizate, spre dezbatere în  fond,  cu proiectul de Lege privind modificarea și completarea unor acte normative pentru instituirea unor măsuri specifice în vederea asigurării integrității fondului forestier, transmis cu adresa nr. PLx. 385 din 06 iunie 2023, înregistrat la Comisia pentru agricultură, slivicultură, industrie alimentară și servicii specifice cu nr. 4c-5/384/07 iunie 2023, respectiv la Comisia pentru mediu și echilibru ecologic cu nr. 4c-8/ 370/ din 07 iunie 2023.
Senatul, în calitate de primă Cameră sesizată, a adoptat proiectul de lege, în şedinţa din 30 mai 2023.

Camera Deputaţilor este Cameră decizională, potrivit prevederilor art.75 din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, cu modificările și completările ulterioare.
La întocmirea prezentului raport comun, Comisiile au avut în vedere:

· avizul favorabil al Consiliului Legislativ (nr. 289/23.03.2023);
· avizul favorabil al Consiliului Economic și Social (nr. 2173/04.04.2023).
Proiectul de lege are ca obiect de reglementare modificarea şi completarea Legii nr.46/2008, a Legii nr.550/2004, precum şi a Legii nr.171/2010, în sensul instituirii unor măsuri specifice în vederea asigurării integrităţii fondului forestier. Astfel intervenţia legislativă vizează introducerea, pe de o parte a obligativităţii supravegherii video a drumurilor forestiere, cu sisteme tehnice de monitorizare/înregistrare dar şi introducerea unor acţiuni de control în fondul silvic, din partea jandarmeriei, ca urmare a efectuării acestei supravegheri video. De asemenea, se instituie şi sanţionarea în eventualitatea deteriorării, distrugerii sau furtului sistemelor tehnice de monitorizare/înregistrare video a drumurilor forestiere.


În conformitate cu prevederile art.62 şi 64 din Regulamentul Camerei Deputaților, republicat, cu modificările și completările ulterioare, membrii Comisiei pentru agricultură, silvicultură, industrie alimentară și servicii specifice și cei ai Comisiei pentru mediu și echilibru ecologic au examinat proiectul de lege, în  şedinţe separate, în data de 27 iunie 2023.
La ședința Comisiei pentru mediu și echilibru ecologic deputații au fost prezenți conform listei de prezență.
În urma dezbaterilor, membrii Comisiei pentru mediu și echilibru ecologic au hotărât cu majoritate de voturi (1 abținere), întocmirea unui raport preliminar de adoptare a proiectului de Lege privind modificarea și completarea unor acte normative pentru instituirea unor măsuri specifice în vederea asigurării integrității fondului forestier, cu amendamente admise prevăzute în Anexa nr. 1 și amendamente respinse prevăzute în Anexa nr.2.

La ședința Comisiei pentru agricultură, silvicultură, industrie alimentară și servicii specifice deputații au fost prezenți conform listei de prezență.
În cadrul discuțiilor a fost prezentat raportul preliminar al Comisiei pentru mediu și echilibru ecologic şi în urma dezbaterilor și a opiniilor exprimate, membrii Comisei pentru agricultură, silvicultură, industrie alimentară și servicii specifice au hotărât, cu unanimitate de voturi, să-şi însuşească soluţia propusă în raportul preliminar transmis. 

 În consecință, în urma finalizării dezbaterilor și a opiniilor exprimate, membrii celor două comisii, sesizate în fond, au hotărât cu majoritate de voturi, să transmită plenului Camerei Deputaţilor prezentul raport comun de adoptare a proiectului de Lege privind modificarea și completarea unor acte normative pentru instituirea unor măsuri specifice în vederea asigurării integrității fondului forestier  cu amendamente admise prevăzute în Anexa nr. 1 și amendamente respinse prevăzute în Anexa nr. 2, anexe care fac parte integrantă din prezentul raport comun. 
În raport cu obiectul şi conţinutul său, proiectul de Lege face parte din categoria legilor organice.
	                PREŞEDINTE,
    Adrian-Ionuț CHESNOIU
	
	VICEPREȘEDINTE,

Ileana-Cristina DUMITRACHE

	SECRETAR,

Constantin BÎRCĂ
	
	SECRETAR,

Ervin MOLNAR 

	Șef serviciu Anton Păștinaru

Consilier parlamentar dr. Gabriela Amalia Ciurea
	
	Expert parlamentar Andreea-Larisa Vlasin 



Anexa nr.1
AMENDAMENTE ADMISE

În urma dezbaterilor, Comisiile au hotărât adoptarea proiectului de Lege cu următoarele amendamente admise:
	Nr.

crt.
	Text 

act normativ de bază
	Text 

adoptat de Senat
	Text propus de Comisii

(autorul amendamentului)
	Motivare

	1.
	
	LEGE

privind modificarea și completarea unor acte normative pentru instituirea unor măsuri specifice în vederea asigurării integrității fondului forestier
	Nemodificat


	

	2.
	
	Art.I.-Legea nr. 46/2008 – Codul silvic, republicată în Monitorul Oficial al României, Partea I, nr. 611 din 12 august 2015, cu modificările și completările ulterioare, se modifică și se completează după cum urmează:
	Art.I.-Nemodificat
	

	3.
	
	1.La articolul 51, după alineatul (1) se introduc două noi alineate, alin.(11) și (12), cu următorul cuprins:
„(11) În îndeplinirea atribuției prevăzute la alin.(1), pentru supravegherea transporturilor de materiale lemnoase și urmărirea trasabilității lemnului recoltat din fondul forestier național, proprietarii sunt obligați să asigure supravegherea video a drumurilor forestiere, cu sisteme tehnice de monitorizare/înregistrare. Fondurile pentru achiziționarea și montarea sistemelor tehnice de monitorizare/înregistrare se asigură prin bugetul autorității publice centrale care răspunde de silvicultură.
(12) Procedura și condițiile tehnice în care se realizează supravegherea video, precum și măsurile pentru protejarea datelor cu caracter personal se stabilesc prin norme metodologice privind supravegherea video a drumurilor forestiere, care se aprobă prin hotărîre a Guvernului.”
	1. La articolul 51, după alineatul (1) se introduc două noi alineate, alin. (11) și (12), cu următorul cuprins:

”(11) În îndeplinirea atribuției prevăzute la alin. (1), pentru supravegherea transporturilor de materiale lemnoase și urmărirea trasabilității lemnului recoltat din fondul forestier național, parcuri naționale/naturale proprietarii sunt obligaţi să asigure supravegherea video a drumurilor forestiere, cu sisteme tehnice de monitorizare/înregistrare. Fondurile pentru achiziționarea, montarea și punerea în funcțiune a sistemelor tehnice de monitorizare/înregistrare se asigură prin bugetul autorității publice centrale care răspunde de silvicultură. 
Autor: Alfred-Robert Simonis, deputat PSD
(12) Procedura și condițiile tehnice în care se realizează supravegherea video a drumurilor forestiere, precum și măsurile pentru protejarea datelor cu caracter personal se stabilesc prin Normele metodologice privind supravegherea video a drumurilor forestiere, care se aprobă prin hotărîre a Guvernului.”
Autori: membrii comisiilor
	Pentru claritatea textului

	4.
	Art. 52.-

Unităţile de poliţie şi jandarmerie, potrivit atribuţiilor ce le revin conform legii, asigură sprijin de specialitate în organizarea pazei pădurilor.

Legea nr. 46/2008
	2. Articolul 52 se modifică și va avea următorul cuprins:

„Art.52.- (1) Unitățile de poliție și jandarmerie, potrivit atribuțiilor ce le revin conform legii, asigură sprijin de specialitate în organizarea pazei pădurilor.
(2)Jandarmeria Română, prin structurile sale specializate, potrivit atribuțiilor ce le revin conform legii, participă la executarea acțiunilor de control a circulației materialelor lemnoase pe drumurile forestiere.”
	2. La articolul 52, după alineatul (1) se introduce un nou alineat, alin. (2) cu următorul cuprins:
Se elimină
(2)Jandarmeria Română, prin structurile sale specializate, potrivit atribuțiilor ce le revin conform legii, asigură monitorizarea supravegherii video a drumurilor forestiere prin gestionarea sistemelor tehnice în cadrul dispeceratelor proprii și execută acțiuni de control a circulației materialelor lemnoase.”
Autor: Alfred-Robert Simonis, deputat PSD
	Text identic cu

cel în vigoare.
Prin amendament dorim să introducem posibilitatea unor acțiuni de control în fondul silvic, din partea jandarmeriei, ca urmare a efectuării de către aceasta a acțiunilor de supraveghere video.

	5.
	
	Art.II.- La articolul 19 din Legea nr. 550/2004 privind organizarea și funcționarea Jandarmeriei Române, publicată în Monitorul Oficial al României, Partea I, nr. 1175 din 13 decembrie 2004, cu modificările și completăriel ulterioare, alineatul (1) se modifică și se completează după cum urmează:
	Nemodificat
	

	6.
	Art.19.-

(1) Jandarmeria Română, prin structurile sale specializate, are următoarele atribuţii:

l) participă, împreună cu alte instituţii abilitate, la supravegherea, controlul şi asigurarea protecţiei şi conservării fondului cinegetic şi piscicol natural, a fondului silvic şi de protecţie a mediului, prin măsuri specifice de prevenire şi combatere a oricăror încălcări ale prevederilor normelor legale;

Legea nr. 550/2004
	1.Litera l) se modifică și va avea următorul cuprins:

„l) participă, împreună cu alte instituții abilitate, la supravegherea, controlul și asigurarea protecției și conservării fondului cinegetic și piscicol natural și la protecția mediului, prin măsuri specifice de prevenire și combatere a oricăror încălcări ale prevederilor normelor legale;”
	Nemodificat
	

	7.
	
	2.După litera l) se introduce o nouă literă, lit.l1), cu următorul cuprins:
„lit.l1) participă împreună cu alte instituții abilitate, la supravegherea, controlul și asigurarea protecției și conservării fondului silvic, prin măsuri specifice de prevenire și combatere a oricăror încălcări ale prevederilor normelor legale;”
	3. După litera l) se introduce o nouă literă, lit. l1) următorul cuprins:

” l1) asigură sau, după caz, participă împreună cu alte instituții abilitate, la supravegherea, controlul,  protecția și conservarea fondului silvic, prin măsuri specifice de prevenire și combatere a oricăror încălcări ale prevederilor legale; dispozițiile prezentei legi se completează cu prevederile art. 52 alin. (2) din Legea nr. 46/2008 privind Codul silvic, republicat, cu modificările și completările ulterioare, și cu prevederile Normelor metodologice privind supravegherea video a drumurilor forestiere, prevăzute la art. 51 alin. (12) din același act normativ.”
Autor: Alfred-Robert Simonis, deputat PSD
	

	8.
	Art. 9.-
Constituie contravenţii silvice şi se sancţionează cu amendă de la 2.000 lei la 5.000 lei următoarele fapte:
Legea nr.171/2010

	
	Art. III. - La articolul 9 din Legea nr. 171/2010 privind stabilirea și sancționarea contravențiilor silvice, publicată în Monitorul Oficial al României, Partea I, nr. 513 din 23 iulie 2010, cu modificările și completările ulterioare, după litera c) se introduce o nouă literă, lit. c1), cu următorul cuprins:

”c1)deteriorarea sau indisponibilizarea, temporară ori  definitivă, parțială sau totală a sistemelor tehnice de monitorizare/înregistrare video a drumurilor forestiere, dacă fapta nu întrunește elementele constitutive ale  unei infracțiuni.;”

Autor: Alfred-Robert Simonis, deputat PSD
	Prin amendament dorim să introducem măsuri de sancționare față de cei ce ar dori să distrugă echipamentele de supraveghere video.


	9.
	
	Art.III.-În termen de 60 de zile de la data intrării în vigoare a prezentei legi, se aprobă normele metodologice privind supravegherea video a drumurilor forestiere, prevăzute la art.51 alin.(12) din Legea nr.46/2008 – Codul silvic, republicată, cu modificările și completările ulterioare, prin hotărâre a Guvernului.”

	Art.IV-În termen de 60 de zile de la data intrării în vigoare a prezentei legi, Guvernul, la propunerea Ministerului mediului, apelor și pădurilor și a Ministerului afacerilor interne va aproba prin hotărâre Normele metodologice privind supravegherea video a drumurilor forestiere, prevăzute la art.51 alin.(12) din Legea nr.46/2008 – Codul silvic, republicată, cu modificările și completările ulterioare, precum și cele aduse prin prezenta lege.”

Autori: membrii comisiilor
	


Anexa nr.2

AMENDAMENTE RESPINSE

În cursul dezbaterilor, Comisiile au respins următoarele amendamente:
	Nr. crt.
	Legea nr. 46/2008


	Text Senat
	Amendamente

(autorul amendamentelor)
	Motivație
 1.pentru susținere

2.pentru respingere
	Cameră decizională

	1.
	Art. 52.-

Unităţile de poliţie şi jandarmerie, potrivit atribuţiilor ce le revin conform legii, asigură sprijin de specialitate în organizarea pazei pădurilor.


	Articolul 52 se modifică și va avea următorul cuprins:

Art.52.- (1) Unitățile de poliție și jandarmerie, potrivit atribuțiilor ce le revin conform legii, asigură sprijin de specialitate în organizarea pazei pădurilor.


	1.Articolul 52, alineatul (1) se modifică și va avea următorul cuprins:
Art.52.-(1) Unitățile de poliție și jandarmerie asigură sprijin de specialitate în organizarea protectiei pădurilor.

Autor: Andi-Gabriel Grosaru deputat neafiliat
	1.-

2. Repins la vot.
	Camera Deputaților

	2.
	Art. 52.-

Unităţile de poliţie şi jandarmerie, potrivit atribuţiilor ce le revin conform legii, asigură sprijin de specialitate în organizarea pazei pădurilor.


	Articolul 52 se modifică și va avea următorul cuprins:

Art.52.- (1) Unitățile de poliție și jandarmerie, potrivit atribuțiilor ce le revin conform legii, asigură sprijin de specialitate în organizarea pazei pădurilor.


	1.Articolul 52, alineatul (1) se modifică și va avea următorul cuprins:
Art.52.-(1) Unităţile de poliţie  potrivit atribuţiilor ce le revin conform legii, asigură sprijin de specialitate în organizarea pazei pădurilor.

Autor: Alfred-Robert Simonis, deputat PSD
	1.-

2. Repins la vot.
	Camera Deputaților

